- Hindi News
- National
- बगैर प्याज, लहसुन का भोजन, रसोई बनाने वाले भी ऐसे जो किसी तरह का नशा नहीं करते
बगैर प्याज, लहसुन का भोजन, रसोई बनाने वाले भी ऐसे जो किसी तरह का नशा नहीं करते
दिव्यांग विवाह सम्मेलन में 6 और 7 मार्च को भाेजन-नाश्ता का दायित्व जय गुरुदेव संस्था पर है। संस्था के करीब एक हजार लोग सेवा में लगे हैं। व्यवस्था देख रहे संस्था के सीपी खड़ोलिया ने बताया भोजन बगैर प्याज, लहसुन का होगा। रसोई बनाने के लिए ऐसे लोगों का चयन किया जो कोई नशा न करते हों। 25 हजार लोगों के लिए सात्विक भोजन बनाया जाएगा। 7 मार्च को होने वाले दिव्यांग जोड़ों के विवाह की तैयारियां अंतिम दौर में हैं।
स्टेनफाेर्ड स्कूल में 7 को निकाह-फेरे साथ-साथ
स्टेनफोर्ड स्कूल परिसर में निकाह और फेरे होंगे। कान्हा वाटिका में मेंहदी, हल्दी रस्में और संगीत होगा। निकाह की व्यवस्था एक कमेटी करेगी। 7 मार्च को होने वाले विवाह आयोजन के एक दिन पहले 6 मार्च से दिव्यांगजन और उनसे जुड़े परिजन, रिश्तेदार उज्जैन आ जाएंगे। इस दिन दोपहर का भोजन भी दिया जाएगा। बाहर से आने वाले विवाह से जुड़े परिवारों, व्यक्तियों के ठहरने की व्यवस्था कई होटलों, स्कूलों और अन्य संस्थानों में की गई है।
आ सकते बाबा उमाकांत
नवदंपतियों काे आशीर्वाद देने के लिए बाबा उमाकांतजी महाराज आ सकते हैं। वे उज्जैन आश्रम में ही हैं। कलेक्टर ने उन्हें आमंत्रित किया है।
इंदौर रोड स्थित गार्डन में होने वाले दिव्यांगों के इस विवाह समारोह में सामाजिक संस्थाएं जुड़ जाने से तैयारी किसी घरेलू शादी जैसी लग रही है। हर कोई शादी की छोटी-बड़ी जिम्मेदारी लेकर जुट गया है। इससे शादी की परंपराओं को निभाने में भी मदद मिली है। प्रशासन की ओर से हरेक दिव्यांग के साथ एक आनंदक (सामाजिक कार्यकर्ता) को जोड़ा गया। उन्होंने दिव्यांगों के परिवारजनों के साथ मिल कर शादी की तैयारी कराई। खरीदी से लेकर घर में शादी की परंपराओं को निभाने में भी आनंदक सहयोगी बने। वे विवाह पूरा होने तक इनके साथ सहयोग करेंगे।
सरकारी योजनाओं का लाभ
इस विवाह समारोह में जीवनसाथी बनने वाले दिव्यांगों को सरकारी योजनाओं (मुख्यमंत्री कन्यादान व अन्य) का लाभ दिलाया जा रहा है। उनका बीमा भी कराया जाएगा। उन्हें रोजगार के लिए बैंक ऋण दिलाने का प्रबंध भी किया है। इसके अलावा शहर के समाजसेवियों, उद्योगपतियों, व्यापारियों द्वारा भी उपहार दिए जाएंगे।
गोल्डन बुक की टीम आएगी
इस अनूठे दिव्यांग विवाह समारोह को विश्व रिकार्ड के रूप में दर्ज करने की उम्मीद लिए गोल्डन बुक ऑफ वर्ल्ड रिकार्ड की टीम मौजूद रहेगी।
यह हो रही तैयारियां
आनंदक गुलाबी साफे में रहेंगे। हर आनंदक के पास एक आईडी कार्ड (बैज) होगा
वर-वधुओं को वेलकम किट प्रदान किए जाएंगे। इस किट में विभिन्न सामान रहेगा।
आयोजन स्थल पर प्रशासन स्वागत गेट बनवाएगा। दो पब्लिक और एक वीआईपी गेट रहेगा। -विवाह स्थल पर धुम्रपान और मद्यपान निषेध रहेगा। स्वागत दरवाजों पर आनन्दक तैनात रहेंगे।
स्थल पर मुस्लिम जोड़ों के निकाह के लिए स्टेज तैयार किया गया है।
हिन्दू जोड़ों के लिए फेरों हेतु हवन कुंड तैयार किए हैं।
जोड़ों को मैरिज सर्टिफिकेट भी दिए जाने की व्यवस्था की गई है।
मप्र के अलावा गुजरात, राजस्थान, छग और महाराष्ट्र के जोड़े भी रहेंगे।
यह भी होगा
मेंहदी, हल्दी, संगीत, वीडियोग्राफी, फोटोग्राफी होगी।
वर-वधू को शादी की सीडी भी बनाकर दी जाएगी।
दूल्हों के लिए बग्घियों व घोड़ों की व्यवस्था।
दुल्हनों के मेकअप के लिए ब्यूटी पार्लरों संचालक देंगे नि:शुल्क सेवाएं।
वैवाहिक रस्में एक-एक अधिकारी और दो-दो आनंदक निभाएंगे।
एसएएफ और बोहरा समाज के बैंड संगीत लहरियां बिखेरेंगे।
दूल्हों के लिए रेडिमेड साफों की व्यवस्था की जा रही है।
आज - कब, क्या कार्यक्रम होगा
विश्राम स्थलों पर आगमन- सुबह 6 बजे
मेहमानों को भोजन- सुबह 11 से दोपहर 1 बजे
कान्हा वाटिका में दुल्हा-दुल्हनों का प्रवेश- दोपहर 1 से 2 बजे
नाश्ता व चाय- दोपहर 1.30 से 2 बजे
पंजीयन कार्य- दोपहर 2 से 2.30 बजे
हल्दी, मेहंदी रस्म- दोपहर 2.30 से 4 बजे
नाश्ता और शर्बत- शाम 4 से 4.30 बजे
फलदान- शाम 4.30 से 6 बजे
महिला संगीत- शाम 6 से रात 9 बजे
tgl_Latn sot_Latn hin_Deva hin_Deva hin_Deva mag_Deva hin_Deva bho_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva